Nikola Kalinić: Hvala vam na medalji, ali ja nisam igrao SP

I dok njegovi donedavni reprezentativni kolege idu od dočeka do dočeka, od fešte do fešte, Nikola Kalinić odavno je na odmoru od reprezentacije, a u izjavi za SN otkrio je i kako neće prihvatiti srebrnu medalju sa SP-a

<p>Odluka je da <strong>Nikola Kalinić</strong> dobije medalju, hoće li je uzeti ili ne, to je njegova stvar, rekao je <a href="https://www.24sata.hr/sport/izbornik-dalic-otvorio-dusu-sve-su-radili-da-me-otjeraju-582928">Zlatko Dalić </a>na druženju nakon veličanstvenog uspjeha s reprezentacijom u Rusiji. </p><p>A odgovor hoće li je ili ne Kalinić preuzeti stigao je jako brzo.</p><p>- <strong>Hvala vam na medalji, ali ja nisam igrao u Rusiji</strong> - rekao je za <a href="https://sportske.jutarnji.hr/nogomet/reprezentacija/napokon-je-poznat-kalinicev-odgovor-evo-kako-je-reagirao-hrvatski-napadac-na-ideju-da-mu-se-dodjeli-srebrna-medalja-s-mundijala-u-rusiji/7633755/">Sportske novosti</a> Kalinić i tako izravno razriješio nedoumicu hoće li i on, kao 23. igrač Dalićeve Hrvatske sa SP-a, preuzeti osvojeno srebro.</p><p>Odgovor je, priznat ćemo, prilično očekivan, pošten i jedini logičan. Medalju, iako na nju ima pravo, neće preuzeti. Uostalom, kako i sam kaže, na SP-u nije odigrao niti minute, reprezentaciju je napustio već nakon prve utakmice s Nigerijom i produžio na odmor u Hrvatsku dok su njegove kolege jurile prema najvećem uspjehu hrvatskog sporta.</p><p>Odmah nakon izbacivanja Kalinića iz reprezentacije stručni komentator 24sata Igor Pamić čvrsto je stao na izbornikovu stranu i rekao kako je Dalić napravio jedinu stvar koju je mogao. </p><p>'Ne trebamo strahovati da bi ova situacija mogla utjecati na stanje u našoj momčadi. Ovo će nas sad još više ojačati. Igrači će se skupiti nakon ovog izbornikova poteza. Jasno je dao do znanja tko je glavni', rekao nam je tada Pamić i bio potpuno u pravu. </p><p>Nakon ekspresnog izletavanja sa SP-a Nikola se posvetio odmoru od za njega stresne sezone i potrazi za novim klubom. Posljednjih dana na treninzima je s Milanom gdje čeka rasplet transfera u Atletico Madrid.</p><p> </p>